**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: jegyzo@kerecsend.hu**

***J e g y z ő k ö n y v***

***Kerecsend Község Önkormányzata Képviselő-testületének***

 ***2023. január 9-i rendkívüli, nyílt képviselő-testületi üléséről***

**J E G Y Z Ő K Ö N Y V**

Készült: 2023. január 9-én Kerecsend Község Önkormányzata Képviselő-testületének rendkívüli képviselő-testületi ülésén (Kerecsend, Fő u. 55., 16:00 óra)

***Jelen vannak:***

Sári László polgármester

dr. Szász Kata jegyző

Forgácsné Román Rita alpolgármester

Suha József alpolgármester

Fónad István képviselő

Prokaj Milán képviselő

Nagy Ferenc képviselő

Burai József képviselő

Békési Eszter jegyzőkönyvvezető

**Az ülésen elfogadott döntések:**

|  |  |
| --- | --- |
| 1/2023. (I.9.) határozat | Folyószámlahitel határozat |

*A jegyzőkönyv 1-3.-ig számozott oldalt tartalmaz.*

*NAPIRENDEK*

1. Kerecsend Község Önkormányzatának folyószámlahitel-keret kérelme

előadó: Sári László polgármester

**Sári László polgármester**

Tisztelettel köszöntök mindenkit, mai rendkívüli képviselő-testületi ülésünkön. Megállapítom, hogy határozatképesek vagyunk. A működésünk, gazdálkodásunk folyamatosságának biztosítása érdekében minden évben szoktunk folyószámlahitelt igénybe venni. Ehhez szükség van képviselő-testületi határozatra. A mostani tájékoztatás alapján lehetőségünk van 20 millió forintot igénybe venni. A kiadott határozati javaslaton mindenki el tudja olvasni.

Kérdés vagy észrevétel van-e ezzel kapcsolatban?

Amennyiben nincs, kérem szavazzunk! Ki az, aki támogatja?

*A képviselő testület egyhangú szavazással (hat igen szavazattal) az alábbi határozatot fogadta el:*

 **1/2023. (I.9.) határozata**

Kerecsend Község Önkormányzatának Képviselő-testülete az Önkormányzat 2023. évi gazdálkodásának biztonsága érdekében a pénzügyi lehetőségek függvényében maximális 20.000 e Ft folyószámlahitel-keret megnyitását kezdeményezi az Önkormányzat számlavezető pénzintézeténél, az OTP Bank Nyrt-nél.

A hitel tervezett futamideje: 2023. december 29.-ig.

A Képviselő-testület a hitel biztosítékaként az OTP Bank Nyrt. részére felajánlja az Önkormányzat központi költségvetéséből származó bevételeit, valamint adójellegű önkormányzati bevételeit.

A Képviselő-testület kötelezettséget vállal a hitel és járulékainak visszafizetésére, a költségvetésbe való betervezésére, továbbá a hitel fedezeteként felajánlja az Önkormányzat tulajdonában lévő, Kerecsend, Bereksori u. 3. sz. alatti, 239/1 hrsz-ú „TSz-tanácskozó” ingatlant.

Határidő: határozatlan

Felelős: Sári László

**Sári László polgármester**

Amennyiben nincs több kérdés – észrevétel, az ülést bezárom.

kmf.

 Sári László dr. Szász Kata

 polgármester jegyző